Държавен вестник, бр. 84, 2023 г., стр. 63

БРОЙ  84	
Д Ъ Р Ж А В Е Н  В Е С Т Н И К 	
СТР.  63  
(5) При отказ да се яви на психологично 
изследване държавният служител подписва 
декларация за отказ от явяване на изследване 
за определяне на психологичната пригодност 
на държавния служител (приложение № 4).
(6) Отказът на държавния служител да под­
пише декларацията по ал. 5, както и отказът 
му да се яви на психологично изследване се 
удостоверяват с подписите на двама служи­
тели, положени върху декларацията.
(7) Неявяването на държавния служител на 
изследване за определяне на психологичната 
пригодност, с изключение на хипотезите по 
чл. 11, ал. 1, представлява отказ по смисъла 
на чл. 226, ал. 1, т. 21 от ЗМВР.
(8) Отказът по ал. 5 представлява отказ 
по смисъла на чл. 226, ал. 1, т. 21 от ЗМВР.
Чл. 11. (1) Когато държавният служител 
е възпрепятстван да се яви на психологично 
изследване поради законоустановен отпуск, 
неотложни служебни задачи или форсмажор­
ни обстоятелства, заявителят по чл. 7, ал. 1 
уведомява комисията.
(2) Държавният служител е длъжен да се 
яви на изследване за определяне на психоло­
гичната пригодност в срок от 5 работни дни 
след отпадане на основанията по ал. 1.
(3) Задължението на държавния служител 
по ал. 2 се посочва в заповедта по чл. 10, ал. 1.
(4) След изтичане на срока по ал. 2 заяви­
телят по чл. 7, ал. 1 уведомява комисията за 
това и изисква информация за явяването на 
служителя на изследване за определяне на 
психологичната пригодност.
Чл. 12. (1) Преди провеждане на изследване 
за определяне на психологичната пригодност 
на държавните служители в МВР държавният 
служител подписва декларация за информи­
рано съгласие (приложение № 5).
(2) Отказът на държавния служител да под­
пише декларацията по ал. 1 се удостоверява с 
подписите на двама служители от ИП – МВР, 
свидетели на отказа, положени върху нея.
(3) Отказът по ал. 2 представлява отказ 
по смисъла на чл. 226, ал. 1, т. 21 от ЗМВР.
Чл. 13. Специфичните изисквания за психо­
логична пригодност на държавните служители 
в МВР се определят съгласно създадените, 
адаптирани и въведени от ИП – МВР, крите­
рии и стандарти за индивидуална психодиаг­
ностика, които се отнасят към затруднения 
в психичното функциониране и адаптация.
Чл. 14. (1) Психологичното изследване се 
провежда от двама психолози – служители на 
ИП – МВР, които в тридневен срок изготвят 
психологична експертна оценка.
(2) Психологичното изследване се из­
вършва чрез набор от психодиагностични 
методики, който се утвърждава от директора 
на ИП – МВР, за всеки конкретен случай 
съобразно неговата специфика.
(3) Психологичната експертна оценка се 
предоставя на комисията.
(4) При необходимост комисията може 
да назначи допълнителни изследвания на 
държавния служител, за което се уведомяват 
заявителят и държавният служител.
Чл. 15. Комисията проверява всички доку­
менти, факти и обстоятелства, предоставени 
и станали є известни преди приемането на 
решение относно психологичната пригодност 
на държавния служител.
Чл. 16. (1) Комисията приема решение 
относно психологичната пригодност на дър­
жавния служител в седемдневен срок от полу­
чаване на психологичната експертна оценка.
(2) В хипотезата на чл. 14, ал. 4 срокът 
за приемане на решение по ал. 1 относно 
психологичната пригодност на държавния 
служител се удължава до 20 дни.
Чл. 17. В случай че по време на психо­
логичното изследване се установи суициден 
риск и/или риск от нараняване на други лица,
и/или съмнение за психична болест, комиси­
ята прекратява процедурата за определяне и 
възстановяване на психологичната пригодност 
на държавните служители и уведомява ръко­
водителя по чл. 7, ал. 1 и МИ – МВР, като 
прилага копие от решението за прекратяване.
Чл. 18. (1) Решението на комисията може 
да бъде:
1. „психологически пригоден за държавна 
служба на заеманата длъжност“;
2. „психологически непригоден за държавна 
служба на заеманата длъжност“.
(2) В случаите по ал. 1, т. 2 с решението 
се определя и минималният срок, необходим 
държавният служител да възстанови психо­
логичната си пригодност за изпълнение на 
служебните си задължения.
(3) В случаите по ал. 1, т. 2 в решението 
комисията може да даде становище относно 
длъжности, за които държавният служител е 
психологически пригоден.
Чл. 19. (1) Решението на комисията по 
чл. 18, ал. 1 се изпраща на заявителя по 
чл. 7, ал. 1.
(2) Копие от решението по ал. 1 се връч­
ва срещу подпис на държавния служител от 
заявителя по чл. 7, ал. 1.
(3) Отказът на държавния служител да 
получи копие от решението по ал. 1 се уста­
новява по реда на чл. 10, ал. 4.
Чл. 20. (1) В хипотезата на чл. 18, ал. 1, 
т. 2 на държавния служител се предлага въз­
можност за психологично консултиране от 
ИП – МВР.
(2) Консултациите в ИП – МВР, продължа­
ват един астрономически час, като честотата 
им е до два пъти седмично съобразно прецен­
ката на консултиращия психолог.